Predictus autem dominus Galterius, Cabilonensis episcopus, presidens in sinodo II° nonas novembris, in ecclesia sancti Vincentii, tenens hanc cartam in manu sua coram omnibus qui in sinodo residebant, tam canonicis quam monachis sive presbiteris atque laicis, hanc cartam et donum quod prius fecerat de ecclesia de Boiens laudavit et confirmavit Deo et beato martiri Marcello et monachis eidem martiri servientibus, ut prefatam ecclesiam in perpetuum teneant, habeant et possideant. Hoc donum factum est tempore domni Pontii abbatis Cluniacensis.